
ที่ มท ๐๘23.3/ว                                                         
กรมส่งเสริมการปกครองท้องถิ่น


ถนนนครราชสีมา เขตดุสิต กทม. 10300
                          เมษายน 2569 
เรื่อง  การดำเนินงานของศูนย์ช่วยเหลือประชาชนขององค์กรปกครองส่วนท้องถิ่นและศูนย์ปฏิบัติการร่วม
ในการช่วยเหลือประชาชนขององค์กรปกครองส่วนท้องถิ่น (สถานที่กลาง)
เรียน  ผู้ว่าราชการจังหวัด ทุกจังหวัด
อ้างถึง

1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 908 ลงวันที่ 27 กุมภาพันธ์ 2566


2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 4945 ลงวันที่ 21 ตุลาคม 2568
สิ่งที่ส่งมาด้วย
1. คู่มือการบันทึกข้อมูลในระบบ INFO สำหรับสำนักงานท้องถิ่นจังหวัด
จำนวน 1 ชุด
 


    และสำนักงานท้องถิ่นอำเภอ



2. คู่มือการบันทึกข้อมูลในระบบ INFO สำหรับองค์กรปกครองส่วนท้องถิ่น
จำนวน 1 ชุด

ตามที่กระทรวงมหาดไทยและกรมส่งเสริมการปกครองท้องถิ่นได้มีการแจ้งแนวทางการจัดตั้งศูนย์ช่วยเหลือประชาชนขององค์กรปกครองส่วนท้องถิ่นและศูนย์ปฏิบัติการร่วมในการช่วยเหลือประชาชน
ขององค์กรปกครองส่วนท้องถิ่น โดยให้มีการบันทึกข้อมูลประชาชนที่ขอรับความช่วยเหลือในระบบข้อมูลกลางขององค์กรปกครองส่วนท้องถิ่น (INFO) ให้ถูกต้องครบถ้วน ภายในวันที่ 5 ของทุกเดือน นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานของศูนย์ช่วยเหลือประชาชนขององค์กรปกครองส่วนท้องถิ่นและศูนย์ปฏิบัติการร่วมขององค์กรปกครองส่วนท้องถิ่น (สถานที่กลาง) 
เป็นไปอย่างมีประสิทธิภาพ จึงขอความร่วมมือจังหวัดพิจารณาดำเนินการ ดังนี้

1. ให้สำนักงานท้องถิ่นจังหวัด สำนักงานท้องถิ่นอำเภอ และองค์กรปกครองส่วนท้องถิ่นตรวจสอบปรับปรุงป้าย “ศูนย์ช่วยเหลือประชาชนขององค์กรปกครองส่วนท้องถิ่น” และ “ศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง)” ให้อยู่ในสภาพสมบูรณ์และพร้อมใช้งาน และประชาสัมพันธ์ที่ตั้งให้ประชาชนทราบอย่างทั่วถึง

2. ให้ศูนย์ช่วยเหลือประชาชนขององค์กรปกครองส่วนท้องถิ่นจัดเก็บข้อมูลประชาชน
ที่ต้องการความช่วยเหลือในพื้นที่อย่างละเอียด โดยใช้ทีมสำรวจในพื้นที่ (หน่วยเคลื่อนที่เร็ว) เช่น ผู้นำชุมชน อาสาสมัครท้องถิ่นรักษ์โลก อาสาสมัครบริบาลท้องถิ่น อาสาสมัครป้องกันภัยฝ่ายพลเรือน เป็นต้น

3. ปรับปรุงช่องทางการรับเรื่องขอความช่วยเหลือและช่องทางการประชาสัมพันธ์ให้เข้าถึงง่าย เพื่อให้ประชาชนสามารถร้องขอความช่วยเหลือหรือรับรู้ข่าวสารได้อย่างรวดเร็ว

4. ให้เจ้าหน้าที่ประจำศูนย์ช่วยเหลือประชาชนขององค์กรปกครองส่วนท้องถิ่นที่ได้รับมอบหมายดำเนินการปรับปรุงข้อมูลในระบบข้อมูลกลางขององค์กรปกครองส่วนท้องถิ่น (INFO) ให้เป็นปัจจุบัน โดยให้ดำเนินการบันทึกข้อมูลภายในทุกวันที่ 5 ของเดือน

5. ให้สำนักงานท้องถิ่นจังหวัดดำเนินการปรับปรุงข้อมูลพื้นฐานของศูนย์ปฏิบัติการร่วม
ในการช่วยเหลือประชาชนขององค์กรปกครองส่วนท้องถิ่น (สถานที่กลาง) ในระบบข้อมูลกลางขององค์กรปกครองส่วนท้องถิ่นให้เป็นปัจจุบัน

6. ให้สำนักงานท้องถิ่นจังหวัดและสำนักงานท้องถิ่นอำเภอให้คำปรึกษา แนะนำ ช่วยเหลือ สนับสนุน และติดตามการดำเนินงาน รวมถึงตรวจสอบข้อมูลในระบบข้อมูลกลางขององค์กรปกครอง
ส่วนท้องถิ่น (INFO) ให้ถูกต้องครบถ้วนและเป็นปัจจุบัน


จึงเรียนมาเพื่อโปรดพิจารณา


  ขอแสดงความนับถือ

                                              อธิบดีกรมส่งเสริมการปกครองท้องถิ่น

กองป้องกันและบรรเทาสาธารณภัยท้องถิ่น 
กลุ่มงานสนับสนุนช่วยเหลือและฟื้นฟูผู้ประสบภัย
โทร 0-2241-9000 ต่อ 5236
ไปรษณีย์อิเล็กทรอนิกส์ saraban@dla.go.th

สิ่งที่ส่งมาด้วย

